open-index/open-wikipedia-markdown huggingface dataset:
Uttar Baridhara Club

**„Uttar Baridhara Club“** – Bangladešo futbolo klubas iš Dakos. Namų rungtynes žaidė šeicho Fazlulo Chakvės Mani stadione (; ). 

## Istorija
Klubas įkurtas 1995 m. Kitados varžėsi stipriausiame šalies futbolo divizione. 2022 m. sezone Premier League (I) liko vienuoliktoje vietoje ir iškrito į žemesnį divizioną.

Nuo 2022–2023 m. sezono žaidė Bangladesh Championship League (II). 2024–2025 m. sezone liko devintoje vietoje ir iškrito į žemesnį divizioną.

## Sezonai

|}

; Pastarųjų metų sezonai

## Apranga
; Sportinės aprangos pokyčiai.
* Namuose žaidžia mėlyna apranga. 

## Galerija

Vaizdas:Uttar Baridhara Club SE.png|
Vaizdas:Uttar Baridhara Club NA.png|


## Garsesni žaidėjai
; Žaidėjai, atstovavę nacionalinei rinktinei
*  , gynėjas;
*  , gynėjas;
*  , saugas;
*  , saugas;
; Užsieniečiai

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Bangladesh Police FC

**„Bangladesh Police“** – Bangladešo futbolo klubas iš Dakos. Namų rungtynes žaidžia Radžšahio rajono stadione.

## Istorija
1972 m. klubą įkūrė Bangladešo policija. Nuo 1998 m. sezono rungtyniavo antroje futbolo lygoje. 2014 m. tapo Antrojo diviziono nugalėtojais. 2015 m. Police FC pirmą kartą klubo istorijoje pateko į „Premier“ lygą.

2018–2019 m. sezone tapo Bangladešo Championship nugalėtojais. Nuo 2020 m. sezono varžėsi Bangladesh Premier League.

## Pasiekimai
;  **[[Bangladesh Championship League]]**
* **Nugalėtojai (1):** 2018–2019 m.

## Sezonai
; Pastarųjų metų sezonai

## Apranga
; Sportinės aprangos pokyčiai.
* Namuose žaidžia tamsiai mėlyna apranga su baltos ir raudonos spalvos žymenimis. 

## Garsesni žaidėjai
; Žaidėjai, atstovavę nacionalinei rinktinei
*  Isa Faysal, gynėjas;
*  Riyadul Hasan, gynėjas;
*  Manik Hossain Molla, saugas;
*  Rabby Hossen Rahul, saugas;
; Užsieniečiai
*  Mustafa Jusupovas, gynėjas;
*  Kiran Chemjong, vartininkas;
*  Shafiq Kagimu, saugas:
*  Orgyen Tshering, saugas;
*  Ayush Ghalan, saugas;

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Tadeušas Dobžanskis

**Tadeušas Dobžanskis** () (1916 m. rugsėjo 6 d. Sambore – 1996 m. birželio 18 d. Krokuvoje) – lenkų kompozitorius ir dirigentas.

## Biografija
Tadeušas Dobžanskis 1924–1933 m. mokėsi Samboro muzikos mokykloje. 1938 m. baigė teisės studijas Jano Kazimiero universitete Lvove. 1951–1954 m. privačiai studijavo kompoziciją pas Artūrą Malawskį (). 1933–1938 m. vadovavo instrumentinėms geležinkeliečių grupėms ir Lvovo akademiniam chorui. 1939–1941 metais buvo Raudonosios armijos namų Sambore muzikos vadovas, vėliau dirbo privačiu muzikos mokytoju. 1947–1948 m. vadovavo dainavimo draugijai „Arion“. 1948–1989 m. bendradarbiavo su Lenkijos radijo choru ir orkestru Krokuvoje, o 1962–1982 metais buvo šio choro vadovas. Padarė daug archyvinių įrašų (ypač lenkiškos muzikos), tarp jų – Stanislovo Moniuškos „Halka“ (1972 m.), Kšištofo Pendereckio „Magnificat“ (1975 m.), Modesto Musorgskio „Borisas Gonunovas“ (1977 m.), Vitoldo Lutoslavskio „Trois Poèmes d’Henri Michaux“ (1978 m.). Keliavo ir į užsienį – Vokietiją, Šveicariją, Austriją, Italiją, Prancūziją (1972 m. dalyvavo parodoje „The Devils of Loudun Penderecki“ Marselyje). 1954 m. tapo Krokuvos miesto muzikinio teatro operetės scenos dirigentu ir šias pareigas ėjo iki 1962 m. 1970–1971 m.m. vadovavo Valstybinės aukštosios muzikos mokyklos chorui Krokuvoje.

## Kūryba
Tadeušo Dobžanskio darbų sąraše per 2500 kūrinių. Jo kūryboje dominuoja populiarioji muzika. Kompozitorius aranžavo apie 1000 kūrinių, kurių dauguma buvo skirta Lenkijos radijo ir televizijos orkestrui Krokuvoje.

Kompozitorius parašė operetę „Karaliaus ložė“ (). Operetė parašyta pagal J. Cravfordo (J. Crawford) libretą, adaptuotą Tadeušo Fangrato () ir Zdzislavo Skovronskio (). Dainų tekstų autoriai Tadeušas Fangratas ir Juzefas Slotvinskis ().. Operetės pirmoji premjera įvyko Krokuvoje 1965 m. balandžio 24 dieną.

Lietuvoje operetė „Karaliaus ložė“ du kartus pastatyta Kauno valstybiniame muzikiniame teatre – 1971 m. ir 2020 m. nauju pavadinimu „Karaliaus antrininkas“.

## Kita veikla
Nuo 1956 m. Tadeušas Dobžanskis buvo Lenkijos kompozitorių sąjungos, lenkų autorių ir kompozitorių sąjungos (ZAKR) bei autorių asociacijos (ZAIKS) narys.

## Apdovanojimai
Už savo veiklą 1964 m. jis buvo apdovanotas Lenkijos atgimimo ordino Riterio kryžiumi (), 1969 m. jam įteiktas Krokuvos miesto apdovanojimas, 1973 m. apdovanotas Lenkijos atgimimo ordino Karininko kryžiumi ().

## Šaltiniai
Prenumerata

**Prenumerata** ( – prieš, anksčiau +  – skaičiuoju) – tam tikrų prekių ar paslaugų užsakymas iš anksto. Įprastas periodinių, daugiatomių ar kitų leidinių (pvz., žurnalų, laikraščių) užsakymas sumokant visą arba dalį leidinio kainos. Prenumeratos modelis taikomas įvairiose platformose (pvz., „Patreon“,  „Contribee“).

## Šaltiniai
Pavandenės bažnyčios šventoriaus koplyčia

**Pavandenės bažnyčios šventoriaus koplyčia** – koplyčia, esanti Pavandenės miestelyje, Telšių rajone, priklausanti  Šv. Onos bažnyčios architektūriniam kompleksui (kartu su varpine, šventoriaus tvora, vartais ir koplytėlėmis). Koplyčia stovi tolimajame šventoriaus kampe, už bažnyčios, priešingoje pusėje nuo įėjimo vartų. Koplyčia suremontuota, įrengta patalpa, tinkama parapijos bendruomenės susitikimams.

Į LR Kultūros vertybių registrą 1997 m. įtraukta kaip sandėlis, o 2022 m. patikslinus duomenis - kaip koplyčia (unik. kodas ). Jos pastatymo amžius siekia XIX a. pradžią, iš dalies rekonstruota XX a. pradžioje. Šalia, abipus koplyčios, stovi Kryžiaus kelio stočių koplytėlės, pastatytos 1861 m.

## Architektūra

Šventoriaus koplyčios statinys iš medžio, tašytų rąstų sienomis, sudėtomis ant pamato su lauko akmenų mūro cokoliu. Pastatas kompaktinis, stačiakampio plano, su trisiene apside, nukreipta į šventoriaus tvoros pusę (šiaurės rytus). Vieno aukšto, su pastoge, vienos patalpos. Pagrindinio tūrio stogas dvišlaitis, virš apsidės - trišlaitis. Virš jos iškyla medinė dviejų tarpsnių smailė su ornamentuotu geležiniu kryžiumi. Pagrindinis, į bažnyčią nukreiptas fasadas– keturių aštuoniakampio skerspjūvio kolonų paremtas portikas su trikampiu frontonu. Pagrindinio įėjimo durys lentinės, dvivėrės. Jos puoštos išorės „eglutės“ raštu, sutvirtintos metalo apkaustais. Koplyčios durys pagamintos XXI a., remiantis bažnyčios durų pavyzdžiu.

## Šaltiniai
Contribee

**Contribee** – sutelktinio finansavimo platforma, veikianti mėnesinio prenumeratos mokesčio principu. 

Platforma skirta turinio kūrėjams, bendruomenėms ir iniciatyvoms, siekiančioms gauti tiesioginę finansinę paramą iš savo auditorijos.

Kūrėjams „Contribee“ taiko 0 % platformos mokesčių – visa surinkta parama atitenka kūrėjams. Platformos ir mokėjimų apdorojimo mokesčius padengia rėmėjai, atlikdami paramos mokėjimą. Rėmėjai gali pasirinkti periodinę arba vienkartinę paramą, o prenumeratos mokesčiai automatiškai nuskaitomi kas mėnesį tą pačią dieną, kurią prenumerata buvo užsakyta.

Rėmėjams taikomi mokesčiai  priklauso nuo paramos dydžio – didėjant paramos sumai, mažėja procentinė mokesčio dalis. Mainais už paramą rėmėjai dažnai gauna išskirtinį ar ankstesnį kūrėjų turinį.

## Istorija

2020 m. rugsėjo mėnesį įkurta „Contribee“ platforma. 2021 m. vasario mėnesį rizikos kapitalo fondas „CoInvest Capital“ investavo 100 tūkst. eurų į lietuvių kuriamą sutelktinio rėmimo platformą „Contribee“.

2022 m. vasario mėnesį Andrius Tapinas socialiniame tinkle „Facebook“ pranešė, kad „Laisvės TV“ paliko „Patreon“ platformą, nes bendrovė neleido Ukrainos kariams pervesti paramos 2022 m. Rusijos invazijos į Ukrainą metu. Dėl „Patreon“ abejingumo nemaža dalis lietuvių kūrėjų perėjo į platformą „Contribee“.

2023 m. gruodį vienas iš „Contribee“ akcininkų ir tuometis direktorius Gediminas Ratkevičius iš „Blue / Yellow“ paskyros, renkančios paramą Ukrainai, platformoje į savo sąskaitą asmeninėms reikmėms buvo persivedęs 130 tūkst. eurų. Lėšos „Blue / Yellow“ buvo grąžintos.

2024 m. "Contribee" platformą įsigijo Lietuvos turto valdymo ir investicijų bendrovė „Masiva group“ ir paskyrė naujuoju jos vadovu „Masiva group“ direktorių Mindaugą Šilkūną. „Contribee“ valdyme neliko nė vieno iš projekto įkūrėjų.

## Šaltiniai
Pepsinas

**Pepsinas** () – hidrolazių klasės skrandžio sulčių fermentas, rūgštinėje terpėje skaidantis baltymus iki peptidų. Pepsino yra žinduolių, paukščių, roplių, daugelio žuvų skrandžio sultyse. Optimalus pepsino pH yra 1,5–2, o kai terpė beveik neutrali (pH 6), pepsinas denatūruojasi.

Pepsinas buvo atrastas 1836 m. vokiečių mokslininko Teodoro Švano, o 1930 m. amerikiečių mokslininkas Džonas Nortropas gavo kristalinę jo formą.

## Šaltiniai

## Literatūra

* *Коротько Г. Ф.* Желудочное пищеварение. Краснодар, 2007, – 256 psl.
Grelinas

**Grelinas** – hormonas, kuris skatina skrandžio sulčių išskyrimą ir motoriką, žadina apetitą (dėl to vadinamas „alkio hormonu“). Daugiausia išskiriamas specializuotų skrandžio dugno endokrininių ląstelių, taip pat nedidelis šio hormono kiekis išskiriamas ir viršutinėje plonųjų žarnų dalyje, placentoje, inkstuose, hipofizėje ir pogumburyje (čia nedidelį grelino kiekį gamina bipoliniai neuronai).

Tai peptidas, sudarytas iš 28 aminorūgščių, grelinas yra augimo hormono endogeninis ligandas, jis reguliuoja augimo hormono išskyrimą, skatindamas jo sekreciją iš hipofizės. Į grelino sudėtį įeina modifikuotas serinas (n-oktanoilserinas), nuo kurio priklauso biologinis aktyvumas.

Pogumburyje esama grelino receptorių (GHS-R), juos veikdamas grelinas stimuliuoja apetitą. Pogumburio grelinas siunčia signalą į alkio kontrolės centrus, esančius pogumburyje. Grelino kiekis kraujyje padidėja prieš valgį, o išskyrimą slopina maistas.

## Išnašos
Wolt

**Wolt** – tarptautinė restoranų maisto pristatymo į namus paslaugų platforma. Bendrovė teikia ir įvairių prekių pristatymo į namus paslaugas per išmaniųjų telefonų programėlę. Turi 2,5 mln. vartototojų 23-iose Europos šalyse.

## Istorija

2014 m. „Wolt“ startuolis įkurtas Helsinkyje, Suomijoje. Kaip nepriklausoma įmonė yra pritraukusi per 800 mln. JAV dolerių investicijų. 2021 m. lapkričio mėnesį JAV maisto pristatymo platforma „Door Dash“  už 7 mlrd. eurų įsigijo technologijų įmonę „Wolt Enterprises“, už akcijas atsiskaitydama savosios įmonės naujai išleidžiama akcijų emisija.

## Šaltiniai
Circle K

**„Circle K“** (iki 2017 m. „Statoil“) – Kanados degalinių, greito maisto restoranų tinklas.

1951 m. įkurta Teksase, JAV. 1990 m. bankrutavo, pakeitė keleto savininkų rankas. 2003 m. įsigijo   „Alimentation Couche-Tard“.

„Statoil“, norvegų naftos įmonė, pirmąją degalinę Lietuvoje atidarė 1995 m. Vilniuje, pirmąją automatinę degalinę – 2000 m. Kaune. 1995 m. pirmoji Lietuvoje atidarė automatinę automobilių plovyklą. Kanados „Couche-Tard“ bendrovę „Statoil Fuel & Retail“ įsigijo 2012 metais – už 2,3 tūkst. degalinių Skandinavijoje, Baltijos šalyse ir Lenkijoje bei kitą infrastruktūrą ji sumokėjo 3,6 mlrd. JAV dolerių.

„Circle K Lietuva“ 2022 m. įmonė gavo 1,154 mlrd. eurų pajamų, uždirbo 14,2 mln. eurų grynojo pelno. Lietuvos įmonė 60 % pelno gauna iš degalinėse parduodamų prekių, greitojo maisto produktų.

## Šaltiniai
Sloga

**Sloga** arba **rinitas** () – nosies ertmės gleivinės uždegimas. Sloga atsiranda dėl infekcijos arba alergijos ir kitų priežasčių.

## Rūšys

Skirstoma į:
* Infekcinę ūminę slogą, kurią sukelia virusai (rinovirusas, respiracinis sincitinis, paragripo, adenovirusas), patekę į nosies gleivinę oro lašiniu būdu. Jaučiamas nosies džiūvimas, kutenimas, atsiranda vandeningų išskyrų, pasunkėja kvėpavimas, susilpnėja uoslė, nosies gleivinė parausta, patinsta. Paprastai taip pat vargina bendras silpnumas, galimas karščiavimas, prisideda sausas kosulys, čiaudulys. Užsikrečiama nuo žmogaus, kuris čiaudi, kosti. Kartais liga komplikuojasi bakterine infekcija (sinusitu, ausies uždegimu). Šios slogos būdingos rudenį ir žiemą; 
* Alerginę slogą, kurią sukelia dulkių erkės, naminių gyvūnų (kačių, šunų) epidermis bei pelėsiniai grybeliai. Sezoninį alerginį rinitą sukelia žiedadulkės: medžių (beržų, alksnių, lazdynų, ažuolų ir kt.), žolių (motiejukas, pelynas, balanda ir kt.). Būdinga čiaudulys, nosies niežulys, užburkimas, vandeningos išskyros, uoslės susilpnėjimas ar visiškas išnykimas. Sezoninis alerginis rinitas lydimas akių ašarojimo, jų paraudimu bei niežuliu ir gerklės perštėjimu. Sezoninio alerginio rinito simptomai prasideda ankstyvą pavasarį ir gali tęstis net iki rugsėjo vidurio. Gali būti ir nuolatinė alerginė sloga, kuri trunka visus metus (namų aplinkoje). Dalis sergančiųjų alerginiu rinitu serga ir bronchine astma. 
* Vazomotorinę slogą, kuri atsiranda esant dažniems stresams bei pergyvenimams ar įvairiems temperatūros ir drėgmės svyravimams;
* Hormoninę slogą, kuri atsiranda nėštumo metu, paauglystėje bei senatvėje, veikiant hormonams;
* Medikamentų sukeltą slogą, kuri atsiranda nuo per ilgo gleivinės paburkimą mažinančius lašų arba kontraceptinių preparatų vartojimo;
* Slogą, kurią sukelia kitos gleivinę dirginančioms medžiagoms (teršalai, lakosios medžiagos, dažai, dulkės);
* Maisto produktų sukeltą slogą, kurią gali paskatinti maiste esantys konservantai ir dažikliai.

## Šaltiniai
Fanny de Sivers

**Fani de Zivers** (, mergautinė pav. *Isak*, 1920 m. spalio 20 d. Pernu, Estija – 2011 m. birželio 22 d. Obonas, Prancūzija) – estų ir prancūzų kalbininkė, literatūrologė, vertėja ir eseistė.

## Biografija
Gimė 1920 m. spalio 20 d. Pernu. 1938–1941 m. studijavo Tartu universiteto Humanitarinių mokslų ir menų katedroje. 1941 m. išvyko į Vokietiją, ištekėjo už Hanso Georgo fon Ziverso. Studijavo Breslau, Viurcburgo ir Insbruko universitetuose. 1950 m. baigė Viurcburgo universitetą, išlaikė prancūzų, vokiečių ir lotynų kalbų valstybinius egzaminus. Paryžiuje ir Lunde gavo akademinį licenciato laipsnį.

Nuo 1949 m. gyveno Paryžiuje, dirbo sekretore ir vertėja vyriausybinėse organizacijose. 1964–1986 m. buvo Prancūzijos nacionalinio mokslinių tyrimų centro kalbininkė. 1993–1994 m. Tartu universitete dirbo kviestine profesore. Jos straipsniai skirti kalbotyrai ir literatūrai, taip pat estų autorių kūrinių vertimams į prancūzų kalbą ir prancūzų autorių – į estų kalbą. Nemaža dalis straipsnių nebuvo paskelbti iki SSRS žlugimo.

Fani de Zivers buvo tikinti krikščionė ir smerkė Europos islamizacijos procesus, lygindama Prancūziją su žūstančiu vienuolynu.

Mirė 2011 m. birželio 22 d. Obone, Prancūzijoje.

## Išnašos

## Bibliografija
* F. de Zivers bibliografija
Maironių koplyčia (reikšmės)

**Maironių koplyčia** – šia sąvoka nusakomos koplyčios, stovinčios skirtingose vietovėse su tuo pačiu pavadinimu:

* Maironių koplyčia (Joniškis) – Joniškio rajone, dar vadinama **Jakiškių koplyčia**
* Maironių koplyčia – koplyčia Kelmės rajone.
Artritas

**Artritas** (; iš  – 'sąnarys') – sąnario uždegimas. Reiškiasi sąnario skausmu, patinimu, stingimu, aplink esančios odos paraudimu ir temperatūros padidėjimu, sutrikusia jo funkcija. Jei artritas progresuoja, sąnarys deformuojasi ir tampa iš dalies arba visiškai nejudrus.

Uždegimo metu sąnario kapsulės sinovinis sluoksnis išskiria fermentus – uždegimo mediatorius, sąnaryje kaupiasi imunologiškai aktyvios ląstelės, padidėja sąnario skysčio (sinovijos) gamyba. Pagal tai diagnozuojama liga.

Artritu galima susirgti po bakterinės, virusinės arba grybelinės sąnarių infekcijos, alergijos, traumos, tam tikrų medžiagų apykaitos sutrikimo ar paveldimų genetinių ir išorės veiksnių sąveikos. Sąnarių uždegimas būdingas daugeliui ligų (reumatoidinis artritas, reumatas, ankilozinis spondilartritas, Reiterio liga, sisteminės jungiamojo audinio ligos, podagra, reaktyvieji artritai). Reumatoidinis artritas yra viena iš labiausiai paplitusi autoimuninė artrito forma.

## Šaltiniai
Facepunch Studios

**Facepunch Studios** – britų kompiuterinių žaidimų kūrimo ir platinimo kompanija, įsikūrusi Volslo mieste, Anglijoje. Kompanija įkurta 2004 m. birželį, o pilnai registruota 2009 m. kovo 17 d. „Facepunch“ labiausiai žinoma dėl smėlio dėžės žanro „Garry's Mod“ ir išlikimo žanro „Rust“ žaidimų. Šiuo metu kompanija kuria „Garry's Mod“ tęsiniu vadinamą žaidimą „s&box“.

## Istorija
„Facepunch Studios“ 2004 m. birželį įkūrė Garry Newman ketindamas išleisti kuriamą žaidimą „Facewound“. Newman'as kartu su kolegomis norėjo atrodyti solidžiau turėdami studijos pavadinimą, kad prisistatinėdami neturėtų naudoti savo tikrųjų vardų. Pavadinimas „Facepunch“ kilo siekiant sugalvoti pavadinimą žaidimui „Facewound“, iš kurio vėliau pakeitus galūnę kilo ir studijos pavadinimas. 

2004 m. Newman'as pradėjo žaidimo „Garry's Mod“ kūrimą, kuris nors iš pradžių buvo kaip atskiras mažesnės reikšmės projektas, vėliau peraugo į labiau aptariamą kompanijos žaidimą, negu „Facewound“. Pastarasis vėliau buvo netgi atidėliojamas, o galų gale atšauktas, kai „Facepunch Studio“ su buvusiu kolektyvu savo ruožtu iširo. „Garry's Mod“ tapo pagrindiniu Newman'o žaidimu, patenkančiu į labiausiai žaidžiamų žaidimų sąrašą „Steam“ platformoje. 

## Žaidimai

## Šaltiniai
Žalpių mokykla

**Žalpių mokykla** – buvusi mokykla Kelmės rajone, Žalpių miestelyje. Iki 2007 m. m. veikė Kelmės r. Žalpių pradinė mokykla. Buvusio juridinio asmens kodas – 290099660. Senajame mediniame pastate įsikūręs Žalpių kraštotyros muziejus, kuriame sukurta ekspozicija „Žalpių pradžios mokykla“.

## Istorija

Žalpių valsčiaus pradžios mokykla pradėta statyti 1918 m. Jos statybą gyventojų suneštomis ir valdžios skirtomis lėšomis organizavo Steigiamojo Seimo atstovas, trijų kadencijų narys, visuomenės veikėjas Kazimieras Ralys. Iki 1919 m. rugsėjo 1 d. jau stovėjo mokyklos namo sienos. Statinys buvo 10 sieksnių ilgio ir 5 pločio. Apačioje įrengtos dvi salės ir du butai mokytojams, viršuje – didelė salė liaudies namams su scena vaidinimams, knygų skaitykla. 

Naujame pastate Žalpių mokykla pradėjo veikti 1920 m. Pirmieji mokytojai buvo Pliaupienė, vėliau – Jonas ir Pulcherija Žiūraičiai ir kt. Mokykloje veikė 2 klasės, buvo virš 50 mokinių. Vyko šios pamokos: matematikos, gramatikos, dailyraščio, piešimo ir tikybos. Suoluose mokiniai sėdėdavo po tris, smulkesni tilpdavo ir po keturis. Tarpukaryje pamokos prasidėdavo malda, daug dėmesio buvo skiriama dailyraščiui.  1940 m. keturmetėje mokykloje dirbo keturi mokytojai. 

1947 m. mokykla perorganizuota į septynmetę, kuri 1952 m. išleido pirmąją laidą. 1962 m. ji tapo aštuonmete. 1979-1981 m. aštuonmetėje mokykloje mokėsi beveik po 180 mokinių. Nuo 1987 m. Žalpiuose buvo nepilna vidurinė mokykla, nuo 1991 m. – devynmetė, nuo 1993 m. – pagrindinė mokykla. 2001 m. mokykla reorganizuota į pradinę. Mažėjant mokinių skaičiui, 2007 m. nuspręsta mokyklą uždaryti. 2007-ųjų kovą joje besimokė 13 vaikų. Paskutiniais gyvavimo metais mokykla buvo Pakražančio gimnazijos pradinio ugdymo skyrius.

Mokyklos 80-mečio proga šalia pastatytas ąžuolinis stogastulpis su Maironio žodžiais: „Paimsim arklą, knygą, lyrą ir eisim Lietuvos keliu!“


Žalpiai, krašto muziejus.JPG|Senoji mokykla, tapusi muziejumi
Žalpiai, buv. mokykla.JPG|Sovietmečiu pastatyta mūrinė mokykla
Žalpiai, buvusi mokykla 2.JPG|Ištuštėjusi mokykla, 2022 m.


## Šaltiniai
Vatikano I susirinkimas

**Vatikano I susirinkimas** – visuotinis Katalikų Bažnyčios susirinkimas, vykęs Vatikane (iš čia pavadinimas) 1869 m. gruodžio 8 d. – 1870 m. rugsėjo 20 d. Reaguodamas į augančią racionalizmo, liberalizmo ir materializmo įtaką, susirinkimą sušaukė popiežius Pijus IX.

Parengiamiesiems darbams vadovavo centrinė komisija ir pakomisės. Formaliame susirinkimo atidaryme 1869 m. gruodžio 8 d. dalyvavo apytikriai 700 vyskupų (iš viso dalyvauti turėjo teisę ~1050).

Vatikano I susirinkimas priėmė dvi dogmines konstitucijas: „De Filius“ ir „Pastor aeternus“. „De Filius“ patvirtino Tridento susirinkimo suformuluotus katalikybės pagrindus, akcentavo išimtinę Bažnyčios teisę aiškinti tikėjimo tiesas, o „Pastor aeternus“ pripažino visišką jurisdikcinę popiežiaus valdžią Bažnyčioje bei popiežiaus neklystamumą tikėjimo ir doros klausimais. Nepritariantieji popiežiaus neklystamumo dogmai susibūrė į Senkatalikių bažnyčią.

Pasibaigus diskusijoms apie popiežiaus neklystamumą, susirinkimo dalyviams buvo leista keletui mėnesių išvykti iš Romos, tačiau sugrįžti jie nebegalėjo, nes miestą užėmė Italijos kariuomenė. Susirinkimui spėjus nuveikti tik nedidelę dalį planuotų darbų, 1870 m. rugsėjo 20 d. popiežius Pijus IX jį neribotam laikui sustabdė.

## Išnašos
Jono Garalevičiaus kapo koplyčia

**Jono Garalevičiaus kapo koplyčia** – originalios architektūros antkapinis paminklas su laidojimo rūsiu, dar vadinami koplyčia, mauzoliejumi, esantis Kelmės rajono savivaldybėje, Žalpių miestelio (Pakražančio sen.) kapinėse. Jis stovi kapinių šiaurės rytiniame pakraštyje, priešais Šv. Benedikto bažnyčią, priešingoje gatvės pusėje. Koplyčios rūsyje palaidotas  Jonas Garalevičius (1871-1943), vargonų meistras, aviacijos konstruktorius, tautinio sąjūdžio veikėjas ir jo motina Marijona Garalevičienė (1830-1915). 

## Istorija

Kapo koplyčią su paminklu ant jos  1932-1933 m. pasistatė Jonas Garalevičius pagal savo parengtą projektą. Į jį perkėlė motinos palaikus, kurie buvo palaidoti kitose kapinėse, o po savo mirties 1943 m. čia palaidotas ir pats statytojas. 

1993 m. kapavietė su paminklu įrašyta į savivaldybės saugomų nekilnojamojo kultūros paveldo vertybių sąrašą, 2006 m. restauruota. 

## Architektūra

Paminklinio statinio pagrindinis tūris kompaktiškas, suręstas iš betono, be puošybos elementų. Jam išraiškingumo prideda karnizą imituojančios pakopinės linijos. Pagal išmatavimus statinio planas artimas kvadratui. Virš jo įtaisytas originalus paminklas su betonine skulptūra tarp keturių vertikalių stulpų. Tarp jų ant apskrito postamento su nišų (langelių) eilėmis stovi skulptūra „Švč. Jėzaus Širdis“. Stulpų viršuje įtaisyta žiedinė jungtis suformuoja keturių kryžių kompoziciją su apjungtomis jų kryžmomis. Ansamblio atskiroms dalims išryškinti panaudotos balta, ruda ir pilka spalvos, laidojimo rūsio viduje yra mėlynos spalvos akcentų. Virš portalo su įėjimo durimis, į vieną iš stulpų šliejasi sėdinčios „Moters su vargonų instrumento fragmentu“ skulptūra. 

Žemiau postamento įrengtas laidojimo rūsys. Pietryčių fasade įrengtos įėjimo durys su laiptais nusileisti į kriptą. Įėjimo anga stačiakampė, su dvigubomis vienvėrėmis metalinėmis durimis, iš kurių vidinės – ažūrinės. Virš durų išlietas reljefinių raidžių įrašas: „MOTINOS IR SŪNAUS / AMŽINO POILSIO VIETA“. Pietvakarių fasade kabo juodo granito lenta su įrašu: „JONAS GARALEVIČIUS / 1871-1943 / IR JO MOTINA MARIJONA / 1830-1915 / PAMINKLAS PASTATYTAS /1933“. Ši lenta pritvirtinta po 2006 m. atliktos statinio restauracijos. 

Jono Garalevičiaus ir motinos Marijonos Garalevičienės palaikai ilsisi atskiruose karstuose, pastatytuose rūsyje, ant grindų pakylų. Grindys pagal raštą išklotos šviesiomis plytelėmis. Karstai mediniai, skirtingų dydžių. Tarp jų pastatytas stalelis su žvakidėmis ir vazomis. Rūsio priekinėje sienoje, virš karstų, suformuota erdvi niša. Patalpa su palaikais šviesi – natūrali lauko šviesa laisvai patenka pro kvadratinius įstiklintus palubės langelius, įrengtus postamento viršutinėje, apskritojoje dalyje. Jų įkomponuota po tris visose keturiose paminklo pusėse tarp stulpų-kryžių.

## Galerija


Garalevičių karstai. Žalpiai.JPG|Karstai su palaikais. Virš jų – plati niša ko nors padėjimui
Garalevičių koplyčia. Vidus.JPG|Nušviesto rūsio lubos su langeliais apskritojoje dalyje
Garalevičiaus koplyčia, langeliai.JPG|Paminklo apskritojo postamento fragmentas


## Šaltiniai
Asalnų pušis

**Asalnų pušis** (arba ***Asalnų karalienė***) – paprastoji pušis Puziniškio kaime (Ignalinos rajonas), rytinėje Asalnų ežero pakrantėje, Asalnų hidrografiniame draustinyje Linkmenų miške, pusiasalyje prie ežero. Aukštis – 24 m, apimtis – 3,7 m, amžius 300–320 metų.

## Apsauginis statusas

Pušis yra valstybės saugomas gamtos paminklas (nuo 1997 m.), botaninis gamtos paveldo objektas (nuo 2003 m.). 1999–2003 m. buvo gamtinis kraštovaizdžio objektas.

## Tautosaka

Pasakojama, kad prie pušies naktimis vaidenasi besimaudanti mergina.

## Šaltiniai
Andžu

**Andžu** () – miestas Šiaurės Korėjoje, Pietų Pchenjano provincijoje. 2008 m. mieste gyveno 240 117 gyventojų.

## Ekonomika
Andžu yra netoli didelių antracito anglių telkinių, čia veikia didžiausių šalyje anglių gamyklų. Šiuose telkiniuose yra daugiau kaip 130 mln. metrinių tonų anglies. Andžu taip pat yra bent vienas viešbutis, kuriame gali apsistoti užsieniečiai ir kuris visų pirma naudojamas tam, kad atostogų piko metu apgyvendintų daugiau keliautojų.

## Išnašos
Karlsbadas (Naujoji Meksika)

**Karlsbadas** () – miestas Jungtinėse Amerikos Valstijose, Naujosios Meksikos pietryčiuose, Gvadalupės kalnų rytinėse pašlaitėse, prie Pekoso upės. Edžio apygardos administracinis centras. Svarbus kalio druskos gavybos centras (nuo 1934 m.). Apylinkėse plėtojama drėkinamoji žemdirbystė, gyvulininkystė. Prekybos medvilne, vilna, galvijais, liucerna, nafta centras.

Apylinkėse trykšta mineralinės versmės. Aplinkui Karlsbadą yra nemaža turistinių objektų: Karlsbado urvai (pasaulio paveldo objektas), Gvadalupės kalnų nacionalinis parkas, Linkolno nacionalinis miškas.

2010 m. 77,4 % gyventojų buvo baltieji, 1,9 % – afroamerikiečiai, 1,3 % – indėnai, 15,28 % – mišrios kilmės; iš jų visų 42,5 % – lotynoamerikiečiai.

## Istorija
Karlsbadą 1887 m. įkūrė gyvulininkystės kompanijos vadovas Čarlzas Edis (*Charles B. Eddy*). Pradžioje gyvenvietė ir vadinta Edžiu, bet 1899 m. pervadinta į Karlsbadą (pagal tuometinį Karlovi Varų kurorto Čekijoje pavadinimą), taip norint pritraukti turistų į vietines mineralines versmes. Apygardos centras nuo 1889 m.

## Šaltiniai
Čongdžu (Šiaurės Korėja)

**Čongdžu** (hangul. 정주시) – miestas Šiaurės Korėjoje, Šiaurės Pchenjano provincijoje. Reljefas daugiausia lygus, tačiau šiaurėje yra kalnuotas. Čongdžu taip pat priklauso maždaug 10 salų Geltonojoje jūroje. 2008 m. mieste gyveno 189 742 gyventojų.

## Politika
2011 m. vasario mėn. mieste ir kituose Šiaurės Pchenjano regionuose vyko reti protestai, reikalaujantys tinkamai žmones aprūpinti ryžiais ir elektra. Tuo metu žinios apie Arabų pavasarį plito per Kinijos televizijos kanalus ir telefoninius pokalbius su perbėgėliais.

## Išnašos
Herjongas

**Herjongas** () – miestas Šiaurės Korėjoje, Šiaurės Hamgiongo provincijoje. Jis įsikūręs priešais Dzilino provinciją Kinijoje, o tarp jų teka Tumanaja. Herjongas yra Kim Ir Seno pirmosios žmonos ir Kim Čen Iro motinos gimtinė. 2008 m. mieste gyveno 153 532 gyventojų.

Herjongo koncentracijos stovykla yra už 20 km nuo miesto.

## Ekonomika
Pagrindinės Herjongo pramonės šakos yra kasybos mašinos ir popieriaus fabrikas. Teritorijoje yra daug kasyklų. Žiniasklaidos duomenimis, 2017 m. eiliniai Herjongo gyventojai elektros energiją gauna 3-4 valandas per dieną. Tačiau daugelis žmonių elektros energijos iš viso neturi.

## Pilietiniai neramumai
Pranešama, kad 2008 m. rugsėjo 24 d. Herjongo mieste vykusioje civilinės gynybos mokymo programoje dalyvavo tik apie 20 % Herjongo miesto gyventojų. Manoma, kad kiti 80 proc. liko namuose arba tvarkė privačius lopinėlių laukus. Kaip bausmę civilinės gynybos institucijos nurodė nedalyvavusiems sumokėti 5000 Šiaurės Korėjos vonų, tačiau ši bauda iš esmės buvo ignoruojama.

## 2016 m. potvynis
2016 m. rugpjūčio 29 d. taifūnas užtvindė Tumanajos upę, dėl to daugelis gyventojų liko be namų ir patyrė didelę materialinę žalą. Išsikėlę gyventojai persikėlė į Kiniją.

## Išnašos
Karmana

**Karmana** () – miesto tipo gyvenvietė vidurio Uzbekistane, Navojo vilajete; šiaurinis Navojo priemiestis. Rajono centras. Praeina Bucharos–Samarkando plentas, atsišakoja kelias į Zarafšaną. Yra Mir Seid Bachramo, šeicho Kasymo mauzoliejai.

## Istorija
Karmana (tada Kerminė) žinoma nuo senovės. X a. istorikas Naršachis mini, kad Kerminėje gimę daug poetų ir rašytojų. XII a. miestą užkariavo ir sugriovė Chorezmšachų vadas Il Arslanas. Nuo XVI a. pateko į Bucharos chanatą, čia stovėjo Bucharos emyrų rūmai ir tvirtovė.

TSRS laikais 1958 m. pastatytas metalurgijos kombinatas, šalia kurio įsikūrė ir Karmaną netrukus pranoko Navojo miestas. 1968 m. Karmanai suteiktas miesto tipo gyvenvietės statusas, o 1979–2003 m. turėjo miesto statusą.

## Šaltiniai
UK Albums Chart

**UK Albums Chart** – Jungtinėje Karalystėje parduodamų albumų statistiką agreguojantis ir ją kas savaitę atnaujinantis sąrašas. Albumų pardavimai skaičiuojami tiek pagal fizines ir skaitmenines kopijas, tiek pagal muzikos perdavimo srautu paslaugas teikiančių platformų perklausas. 

Pirmą kartą pardavimų sąrašai imti publikuoti 1956 m. liepos 22 d. ir iki pat šios dienos kiekvieną penktadienį yra atnaujinami organizacijos „Official Charts Company“. Top 5 iš pateiktų pardavimų duomenų taip pat yra transliuojama per „BBC Radio 1“ stotį, o „UKChartsPlus“ naujienlaiškyje pateikiama net Top 200 albumų. Nuo 1989 m. pasikeitė tvarka dėl Top 100 ir albumų, laikytinų hitais, iš sąrašo pašalinus muzikos rinkinių albumus (angl. *compilation*), todėl liko Top 75.

Tam, kad albumas patektų į sąrašą, jis turi būti tinkamos trukmės ir kainos. Privalo būti daugiau nei 3 kūriniai arba bendra trukmė turi būti ne trumpesnė kaip 20 minučių. Taip pat albumas negali būti klasifikuojamas kaip biudžetinis – toks albumas paprastai kainuoja tarp 30 pensų ir 3,75 svarų sterlingų.

## Šaltiniai
Hičonas

**Hičonas** () – miestas Šiaurės Korėjoje, Čagango provincijoje. 2008 m. mieste gyveno 168 180 gyventojų.

## Istorija
Hičonas anksčiau buvo nedidelis kaimas. Po Korėjos karo ir vyriausybės investicijų antplūdžio jis tapo Šiaurės Korėjos elektronikos ir mašinų gamybos baze. Regionas ypač nukentėjo nuo Šiaurės Korėjos bado 1990-aisiais. Šiandien Hičone įsikūręs pagrindinis Šiaurės Korėjos telekomunikacijų universitetas.

## Išnašos
Kečonas

**Kečonas** () – miestas Šiaurės Korėjoje, Pietų Pchenjano provincijoje. 2008 m. mieste gyveno 319 554 gyventojų.

## Ekonomika
Kečono mieste yra daug vandens išteklių ir keletas tvenkinių. Plačiai plėtojama žemdirbystė, įskaitant gyvulininkystę ir vaismedžių sodus. Vyraujančios pramonės šakos – mašinų gamyba ir metalo apdirbimas, taip pat išryškėjo kalnakasyba.

## Kalėjimo stovyklos
Kečone yra dvi didelės kalėjimo stovyklos, abi žinomos dėl labai žiaurių sąlygų:

* Politinių kalinių stovykla Nr. 14 – kalinių darbo kolonija, esanti maždaug už 20 km į pietryčius nuo miesto centro, prie Tedongano upės. Shin Dong-hyuk gimė šioje stovykloje, buvo kankinamas, o prieš pabėgdamas pamatė, kaip jo motinai ir broliui buvo įvykdyta mirties bausmė.
* Perauklėjimo stovykla Nr. 1 – kalėjimo pastatų kompleksas maždaug už 2,5 km į rytus nuo miesto centro. Lee Soon-ok stovykloje buvo kalinama šešerius metus ir davė parodymus Jungtinių Valstijų Senate.

## Išnašos
Karlšteinas

**Karlšteinas** () – gotikinė viduramžių pilis 20 km į pietvakarius nuo Prahos, Karlšteino miestelyje, šalia Berounkos upės. Stovi ant stačios, 72 m aukščio kalvos.

Pilis 1348–1357 m. pastatyta Šv. Romos imperijos imperatoriaus Karolio IV įsakymu. Ji buvo skirta imperijos brangenybėms ir dokumentams saugoti. 1578–1597 m. pilis perstatyta renesanso stiliumi, išplėsta, o 1888–1897 m. restauruota neogotikos stiliumi.

Karlšteino pilį juosia gynybinė siena, aplink donžoną išstatyta dekoruota sienų tapyba žymi Švč. Mergelės Marijos bažnyčia (1357 m.) ir Šv. Kotrynos koplyčia (1357 m.), kurios sienos puoštos pusbrangiais akmenimis. Donžone – Šv. Kryžiaus koplyčia (1365 m., sienos puoštos M. Vurmserio freskomis su Karolio IV gyvenimo scenomis, yra XIV a. T. Modenos ir Teodoriko paveikslų).

Dabar Karlšteino pilyje veikia Istorijos ir vidurinių amžių meno muziejus. Karlšteino pilies apylinkės 1955 m. paskelbtos istoriniu rezervatu. Saugomi miškų, pievų plotai, karstinės reljefo formos.


Karlston_Castle,_Austria_LCCN2016820913.jpg|Pilis 1910 m.
Meister Theoderich von Prag 018.jpg|Meistro Teodoriko kūrinys Šv. Kryžiaus koplyčioje
Chapel_of_the_Holy_Cross_at_Karlštejn_Castle_6.JPG|Šv. Kotrynos koplyčia
Karlstejn castle - panoramio.jpg|Karlšteinas


## Šaltiniai
Kusongas

**Kusongas** () – miestas Šiaurės Korėjoje, Šiaurės Pchenjano provincijoje. 2008 m. mieste gyveno 196 515 gyventojų.

## Pramonė
Kusonge įsikūrusi didžioji dalis Šiaurės Korėjos karinės pramonės – čia veikia šaudmenų gamyklos ir urano kasyklos. Kusonge taip pat yra didelė gamykla, kurioje gaminamos vikšrinės transporto priemonės ir tankai. 2016 m. ir 2020 m. ši gamykla buvo kelis kartus išplėsta.

## Išnašos
Manpas

**Manpas** () – miestas Šiaurės Korėjoje, Čagango provincijoje. 2008 m. mieste gyveno 116 760 gyventojų.

## Istorija
Manpas pirmą kartą paminėtas 1424 m. Džiosono dinastijos laikais šioje vietovėje buvo statomos tvirtovės ir stovyklos, nuo kurių dabar miestas ir pavadintas.

## Geografija
Didžioji Manpo savivaldybės dalis yra mažesniame aukštyje nei likusi Čagango provincijos dalis, nors šiaurės rytuose ir rytuose yra aukštesnių vietovių, kurios palaipsniui leidžiasi žemyn ir pereina į daug žemesnes vietoves palei Jaludziango upės krantus. Apie 75,6 % savivaldybės teritorijos užima miškai.

## Išnašos
Karnalis

**Karnalis** (, ) – miestas Indijoje, Harjanos valstijoje, 120 km į šiaurę nuo Delio, netoli Jamunos upės. Rajono centras. Plentai ir geležinkeliai į Delį, Amritsarą. Vystoma žemės ūkio mašinų, avalynės, kosmetikos gamyba, tekstilės, maisto (aliejaus) pramonė. Prekyba medvilne, druska, kviečiais, metalo dirbiniais. Vyksta kasmetinė arklių mugė. Pienininkystės institutas.

## Istorija
Pasak legendos, miestas įkurtas „Mahabharatoje“ minimo karžygio Karnos. Jo garbei ir pavadintas.

1739 m. vasario 24 d. prie miesto įvyko didelis Karnalio mūšis tarp šacho Nadyro Persijos kariuomenės ir Mogolų imperijos Muhamedo Šacho pajėgų. Persai, laimėję mūšį, įsiveržė į Delį.

1805 m. Karnalis užimtas britų, nuo 1811 m. čia veikė jų karinis postas (1840 m. dėl maliarijos protrūkio panaikintas).

## Šaltiniai
Karnūlis

**Karnūlis** (kitaip *Karnulis, Kurnūlis*, , ) – miestas rytų Indijoje, Andhra Pradeše, 170 km į pietus nuo Haidarabado, Dekano plokščiakalnyje, prie Tungabhadros upės. Rajono centras. Per Karnulį eina Haidarabado–Bangaloro geležinkelis ir plentas. Medvilnės, maisto pramonė. Medvilninių audinių ir kilimų audimas. Medvilnės, žemės riešutų prekybos centras. Yra keli meno ir mokslų koledžai (susieti su Įri Krišnadevarajos universitetu). Yra XIV–XVI a. Vidžajanagaro imperijos Raudonojo forto liekanos.

2011 m. 67 % Kurnūlio gyventojų buvo hinduistai, 29 % – musulmonai, 2,5 % – krikščionys.

## Istorija
Karnūlis žinomas nuo XI a. Priklausė Vidžajanagarui, 1686 m. užkariautas Mogolų. Iki 1839 m. vasalinės kunigaikštystės sostinė, vėliau miestas užimtas britų.

1953–1956 m. Karnūlis buvo Andhros valstijos centras.

## Šaltiniai
Moghayer Al-Sarhan SC

**„Moghayer Al-Sarhan“ futbolo klubas**, o angliškuose šaltiniuose **Moghayer Al-Sarhan Sports Club**, o trumpai **Moghayer Al-Sarhan** – Jordanijos futbolo klubas iš Badiach Garbijacho.

## Istorija
Klubas įkurtas 1993 m. Žaidė Pirmame divizione (antra pakopa). 2021 m. sezone tapo Pirmojo diviziono nugalėtojais ir pateko į aukščiausią lygą.

Nuo 2022 m. žaidė stipriausiame divizione.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia oranžine juoda apranga. 

; Aprangų gamintojai 
*  Kelme (nežinomi metai).

## Garsesni žaidėjai
; Žaidėjai, atstovavę nacionalinei rinktinei
*  nežinoma
; Užsieniečiai
*  Marcus Macauley, saugas;

## Išnašos

## Nuorodos
* [ Oficiali klubo svetainė] (anglų k.) 
* SOCCERWAY 
* FLASHSCORE 
* kooora.com svetainė
* Transfermarkt
* Globalsportsarchive
Samdžijonas

**Samdžijonas** () – miestas Šiaurės Korėjoje, Jangango provincijoje. Samdžijonas yra netoli Pektusano kalno, todėl į miesto oro uostą skrenda turistų grupės, norinčios pamatyti korėjiečių mitologijoje svarbų kalną. 2008 m. mieste gyveno 31 471 gyventojų.

Pastaraisiais dešimtmečiais Samdžijone buvo atnaujinta daug namų ir pastatų, o 2005 m. baigta statyti daug naujų pastatų, įskaitant jaunimo laisvalaikio centrą. Populiari veikla Samdžijone – slidinėjimas ir įvairūs užsiėmimai moksleiviams. Pektusano kalno apylinkės naudojamos įvairioms mokyklų organizuojamomis atostogomis, pionierių veiklai ar išvykomis.

2019 m. gruodį Kim Čen Unas inauguravo Samdžijono atnaujimo projektą, kurį valstybinė žiniasklaida apibūdino kaip modernų miestą su gyvenamaisiais namais ir pramonės parkais, taip stengtasi miestą pritaikyti turistinėms reikmėms. Iki 2019 m. gruodžio mėn. miestas turėjo apskrities statusą.

## Išnašos
Šinpas

**Šinpas** () – uostamiestis Japonijos jūros pakrantėje Šiaurės Korėjoje, Pietų Hamgiongo provincijoje. 2008 m. mieste gyveno 152 759 gyventojų.

## Ekonomika

### Žvejyba
Tai svarbi žvejybos bazė, o pastaruoju metu vyriausybė daug dėmesio skiria akvakultūrai. KLDR įsteigė akvakultūros kooperatyvus ir centrinį akvakultūros biurą mieste.

### Branduolinė energija

#### 1980-ieji
1985 arba 1986 m. Sovietų Sąjunga paskelbė, kad statys branduolinę jėgainę, taip siekdama įtikinti Šiaurės Korėją įstoti į Tarptautinę atominės energijos agentūrą. Pietų Korėjos šaltinių duomenimis, elektrinė turėjo būti pastatyta Šinpo rajone, o statybos pradėtos 1990 m., tačiau vėliau nutrauktos dėl TAEA spaudimo ir ekonominių sunkumų Sovietų Sąjungoje.

#### 1990-ieji
Praėjusio amžiaus dešimtajame dešimtmetyje Šinpo vietovėje buvo suplanuoti du reaktoriai, kuriuos su tarptautine parama turėjo pastatyti Korėjos pusiasalio energetikos plėtros organizacija (KEPO). Vėliau, 2002 m., Jungtinės Valstijos atšaukė šį projektą, pareiškusios, kad buvo pažeistas 1994 m. susitarimas dėl Šiaurės Korėjos branduolinių ginklų programų.

Parengiamieji darbai prasidėjo 1996 m., 1997 m. įvyko statybų pradžios ceremonija, o statybas planuota baigti 2003 m. 2006 m. sausio mėn. darbininkai buvo išvežti iš teritorijos, o tų pačių metų gegužę projektas buvo oficialiai nutrauktas.

## Žymūs įvykiai
Pranešama, kad Šinpas yra netoli tos vietos, kur 1995 m. įvyko sunki geležinkelio avarija, per kurią žuvo daugiau kaip 700 civilių gyventojų. Žuvusieji buvo žemesniųjų klasių keleiviai, susigrūdę į stovinčius vagonus. Išgyvenusieji, daugiausia partijos elitas ir jų giminaičiai, buvo saugesniuose vagonuose traukinio priekyje.

## Išnašos
Songrimas

**Songrimas** () – miestas Šiaurės Korėjoje, Šiaurės Hvanghės provincijoje, prie Tedongano upės. 2008 m. mieste gyveno 128 831 gyventojų.

## Istorija
Japonijos okupacijos Korėjoje laikotarpiu pradėta plėtoti geležies rūdos apdirbimo pramonė. Per Korėjos karą miestas buvo subombarduotas, vėliau atstatytas.

## Išnašos
Toksiški santykiai

**Toksiški santykiai** () – santykiai, pasižymintys netinkamu elgesiu, nemaloniu bendravimo būdu, žeidžiančiu, menkinančiu, arogantišku, kaltinančiu kalbos stiliumi ir kitų nepagarbą rodančių veiksmų raiška (pajuokomis, patyčiomis), taip pat empatijos, palaikymo ir pagarbos stoka. Psichologinio smurto forma. Priklausomai nuo santykių pobūdžio, toksiškumo požymiai gali būti subtilūs arba labai akivaizdūs. Dažniausiai toksiški santykiai atsiranda dėl ilgalaikių dabartinių poros santykių problemų arba dėl neišspręstų problemų ankstesniuose santykiuose, taip pat ir dėl vaikystėje išmoktų toksiškų santykių modelio bendraujant su tėvais. Vaikai, patyrę toksišką savo tėvų elgesį ir bendravimą, užaugę būna linkę jį kartoti.

Kaip teigiama, toksiškų santykių žala priklauso nuo jų intensyvumo ir trukmės. Kuo ilgiau jie palaikomi, tuo sunkiau būna iš jų ištrūkti. Tokie santykiai kelia stresą, nerimą, baimę, pyktį, kaltės jausmą, gali būti psichinių sutrikimų priežastimi. Kraštutiniu atveju toksiški santykiai veda prie visiškos partnerio kontrolės, savo partnerio statymo į aukos vaidmenį, asmens žlugdymo. Bandoma apriboti aukos bendravimą su draugais ar artimaisias, nepaisoma jos nuomonės, poreikių. Engėjas perdėtai pavyduliauja, meluoja, bando įbauginti savo auką. Nepaisant to, auka prisiverčia priprasti arba taikstytis su engėjo primestu bendravimo modeliu. Gali būti engėjo imtasi tiek psichologinio, tiek fizinio smurto, blogiausiu atveju gali būti prieita ir prie žmogžudystės.

## Šaltiniai
Prey Veng FC

**„Prey Veng FC“** – Kambodžos futbolo klubas iš Prei Vengo.

## Istorija
2020 m. tapo antros pakopos nugalėtojais ir pateko į elito divizioną. 2021 m. sezone rungtyniavo aukščiausiame divizione ir liko dvylikti iš trylikos dalyvių.

## Pasiekimai
;  **[[Cambodian Premier League]]:**
*  **Čempionai ():** m.

## Sezonai
; Pastarųjų metų sezonai

|}

## Garsesni futbolininkai
; Atstovavę nacionalinei rinktinei
*  , gynėjas;
*  , gynėjas;
*  , saugas;
*  , puolėjas;

## Išnašos

## Nuorodos
* facebook paskyra
* SOCCERWAY 
* FLASHSCORE 
* Globalsportsarchive
Koncertas fortepijonui (Šumanas)

**Koncertas fortepijonui a-moll** (op. Nr. 54) – vokiečių romantinės muzikos kompozitoriaus R. Šumano koncertas fortepijonui, parašytas 1845 metais. Tai vienas iš žinomiausių R. Šumano kūrinių.

Robertas Šumanas parašė tiktai vieną koncertą fortepijono ir orkestro atlikimui ir dėl to jis nėra numeruotas. Jo ištakos yra R. Šumano parašyta fantazija, kurią 1841 m. rugpjūčio 13 d. repeticijos metu atliko solistė, R. Šumano žmona Klara Šuman ir Leipcigo Gevandhauzo orkestras. Šis kūrinys nebuvo atliktas viešai ir 1845 m. R. Šumanas, persikėlęs iš Leipcigo į Drezdeną, pradėjo koncerto fortepijonui parašymą. 1845 m. birželio 12–liepos 14 d. jis parašė trečiąją, paskutinę dalį, liepos 14–16 d. parašė vidurinę ir iki liepos 29 d. fantaziją perdirbo į koncerto pirmąją dalį. Beveik visiškai tikra, kad kompozitorius kūrinį parašė žmonos Klaros atlikimui, atsižvelgdamas į virtuozišką jos grojimą fortepijonu. 

Koncerto premjera įvyko 1845 m. gruodžio 4 d. Drezdene. Kūrinys dedikuotas kompozitoriaus draugui, dirigentui Ferdinandui Hileriui, kuris ir dirigavo orkestrui premjeros metu. Po keturių savaičių, 1846 m. sausio 1 d. koncertas atliktas Leipcigo Gevendhauzo orkestro vėl fortepijonu grojant Klarai Šuman. Abu atlikimai susilaukė palankių atsiliepimų. Breitkopfo ir Hartelio leidybos firma sutiko paruošti kūrinį išleidimui ir sausio 24 d. R. Šumanas paminėjo gavęs 138 talerius honoraro. Koncertas pilnai išleistas 1862 m., jau po kompozitoriaus mirties.
  
Koncertas interpretuojamas esantis dramatišku ir kartu lyrišku R. Šumano pokalbiu su žmona Klara, jausmu tarp poros. Tai vienas iš brandžiausių R. Šumano kūrinių ir jis atsiliepė, kad *„Aš buvau įpratęs savo trumpus kūrinius rašyti kūrybinio įkvėpimo įkarštyje. Tiktai nuo 1845 metų, kai aš pradėjau kurti savo galvoje, įsitvirtino naujas kompozicijos būdas.“* Tikra, kad žmona Klara paskatino kompozitorių imtis sudėtingesnių kūrinių rašymo įtraukiant orkestro partijas. R. Šumano koncertas fortepijonui įsitvirtino kaip vienas iš kanoninių romantinės muzikos kūrinių vėlesniame programiniame repertuare.  

## Koncerto dalys

R. Šuberto „Koncertas fortepijonui“ skirtas atlikti fortepijonu su orkestro pritarimu, parašytas a-moll (minorinėje) tonacijoje ir sudarytas iš trijų dalių:

# *Allegro affettuoso*. 
# *Intermezzo*.
# *Allegro vivace*.

Viena iš jo ypatybių, skirtingų nei prieš tai parašytų koncertų, yra toji, kad kompozitorius iškart kūrinio pradžioje įvedė fortepijono partiją, kai anksčiau koncertai fortepijonui būdavo pradedami orkestro įžanga. Antroji ir trečioji koncerto dalys atliekamos be pauzės tarp jų.

## Šaltiniai
* *Piano Concerto A minor: Op. 54*. Eulenburg, 2017. Preface
* Betsy Schwarm, Encyclopaedia Britannica, 2013 m.
*  Hiustono orkestro informacija
## Nuorodos
* [„Koncerto fortepijonui“ įrašai, natos IMSLP projekte](https://imslp.org/wiki/Piano_Concerto,_Op.54_(Schumann,_Robert))
Munčonas

**Munčonas** () – miestas Šiaurės Korėjoje, Kangvono provincijoje, Japonijos jūros pakrantėje, netoli Vonsanu. 2008 m. mieste gyveno 122 934 gyventojų.

## Ekonomika
Pagrindinės regiono pramonės šakos – žuvininkystė, vaisių auginimas ir gyvulininkystė. Svarbiausios auginamos kultūros – javai. Regionas taip pat garsėja austrėmis.

Munčonio apylinkėse rasta cinko, aukso, sidabro, kalkakmenio, dolomito, granito ir molio telkinių. Taip pat išgaunamas antracitas.

## Išnašos
Transplantacija

**Transplantacija** (iš  – persodinimas) – audinių, organo ar organų sistemos perkėlimas į to paties organizmo kitą vietą, į tos pačios arba kitos rūšies kitą organizmą. Persodinamas audinys arba organas vadinamas transplantatu, organizmas, iš kurio jis imamas, – donoru.

Yra atlikta sėkmingų šių organų transplantacijų: širdies, inkstų, kepenų, plaučių, kasos, užkrūčio liaukos, plonosios žarnos ir gimdos, taip pat šių audinių: kaulų, sausgyslių, ragenos, odos, širdies burių, nervų bei venų. Pasaulio mastais daugiausiai atliekama inkstų persodinimų, taip pat plačiai paplitę kepenų ir širdies persodinimai. Iš audinių dažniausiai persodinamos ragenos, kaulai bei sausgyslės.
 
Organais gali būti tiek gyvi žmonės, tiek patyrusieji smegenų mirtį ar biologinę mirtį.

Transplantacijos pradininku Lietuvoje laikomas Vladas Kuzma, 1927 m. pradėjęs inksto, vėliau – šlapimtakio, žarnų, skrandžio ir tulžies pūslės transplantacijos eksperimentus.

Lietuvoje transplantavimas reglamentuojamas 1996 m. lapkričio 19 d. Seimo priimto ir keliskart taisyto Audinių ir organų donorystės ir transplantacijos įstatymas. 2020 m. Lietuvoje atliktos 152 organų ir audinių transplantacijos: 10 širdies, 82 inkstų (iš jų trys – iš gyvo donoro), 1 plaučių, 14 kepenų ir 45 ragenų.

Viena naujausių inovacijų transplantacijos srityje – 2022 m. JAV atlikta pirmoji pasaulyje sėkminga kiaulės širdies transplantacija žmogui. Vis dėlto kiaulės širdį gavęs pacientas netrukus mirė, kadangi paaiškėjo, jog kiaulės širdis turėjo citomegalovirusą.

## Transplantacijų istorija Lietuvoje ir pasaulyje

## Šaltiniai
Galaninas

**Galaninas** – biologiškai aktyvus peptidas, neuromoduliatorius, aktyvus tarpininkas tarp smegenų ir endokrininės sistemos.

Galaninas aptinkamas tiek centrinėje nervų sistemoje, kur jo daugiausia, tiek periferinėje. Galanino esama endokrininėse liaukose, virškinimo ir urogenitalinės sistemų audiniuose, be to, šis peptidas sintetinamas kasos Langerhanso salelėse. Žmogaus galaninas sudarytas iš 30 aminorūgščių, seka ypač konservatyvi (maždaug 90 %). Galanino molekulės 1–10 fragmentui būdingas biologinis aktyvumas, stipriai sutraukiantis lygiuosius raumenis (virškinamojo trakto, lytinės ir šlapimą išskiriančios sistemų).

Galaninas veikia smegenis ir taip reguliuoja apetitą (per pagumburio neuronus stimuliuoja maisto, ypač riebaus, suvartojimą) bei hormonų išskyrimą iš smegenų.

## Išnašos
Nizwa Club

**„Nizvos“ klubas** arba **„Nizwa Club“** – Omano futbolo klubas iš Nizvos.

## Istorija
Klubo ištakos siekia 1970 m.

2020–2021 m. sezone dėl pandemijos čempionatas buvo nutrauktas, o tuo metu „Nizvos“ klubas buvo vienuoliktoje vietoje.

2021–2022 m. sezone varžėsi stipriausiame šalies futbolo divizione, tačiau liko paskutinėje vietoje (keturiolikti) ir buvo perkelti į žemesnį divizioną.

## Sezonai
; Pastarųjų metų sezonai

|}

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę Omano nacionalinei rinktinei
* 
; Užsieniečiai
*  Sindou Yéo, saugas;

## Išnašos

## Nuorodos
* **Oficiali klubo svetainė**
*SOCCERWAY 
*FLASHSCORE 
*Transfermarkt 
*Globalsportsarchive
Karltonvilis

**Karltonvilis** () – miestas Pietų Afrikos Respublikoje, Gautenge, į pietvakarius nuo Johanesburgo, Vitvatersrando aukso kasyklų srityje. Svarbus aukso gavybos centras. Šalia yra giliausia pasaulyje "Western Deep Levels Ltd. " aukso gavybos šachta (3777 m žemiau žemės paviršiaus). Taip pat kasama urano rūda, vystoma maisto, lengvoji pramonė. Dėl dolomitinio sluoksnio gausu smegduobių.

2011 m. 70 % gyventojų buvo juodaodžiai (daugiausia kosai, tsvanai, sotai), 27,4 % – baltieji (daugiausia afrikanai), 1,3 % – azijiečiai, 0,9 % – mišrios kilmės. Mieste gyvena 23 tūkst. gyventojų, su priemiesčiais – 210 tūkst.

## Istorija
1937–1957 m. apie aukso kasyklas steigėsi įvairios neoficialios kasėjų gyvenvietės. 1959 m. Karltonvilis paskelbtas miestu ir pavadintas vietinio pramonininko Gajaus Karltono Džonso (*Guy Carleton Jones*) garbei. 2000 m. miestas įjungtas į Merafongo savivaldybę.

## Šaltiniai